For et fantastisk sted! Her bor du midt i gamlebyen, bare et par minutters gange fra Karlsbroen og Astronomiklokken (dvs. det tar kun et par minutter så snart du har blitt bedre kjent med de smale og snirklete gatene), men likevel rolig og fredelig. Utsikten fra soverommet (det "gule") er nydelig mot kirken og utover hustakene, og sengen er overraskende komfortabel. Det lille kjøkkenet har alt man trenger, og det samme gjelder badet - til og med en hårføner og et speil man kan tegne på inne på toalettet. Både Jana og Vit var svært hyggelig og hjelpsomme før og under oppholdet, og Vit hadde til og med fylt kjøleskapet med litt mat og drikke til jeg ankom. Utrolig omtenksomt. Flyet mitt gikk ikke før sent på kvelden siste dagen, og siden det ikke kom noen nye gjester den dagen fikk jeg lov til å sjekke ut kl.16 i stedet for 11, noe som var veldig praktisk. Det er tre etasjer og ingen heis, så pakk lett. Internettet var litt trøblete på mobilen min, men fungerte helt fint på pc-en så godt mulig det var telefonen min det var noe i veien med. Interiøret er utrolig gjennomført, personlig og innbydende. Rommene er i tillegg enorme, så jeg følte virkelig at jeg fikk mye for pengene. Jeg kommer gjerne tilbake :)